Zogłymbie, irōniczniy Altrajch to rejōn historyczny rejōn we Polsce, a gynau to zachodnio tajla Małopolski, położōno przi granicy ze Gōrnym Ślōnskym. Dziś Zogłymbie noleży do ślōnskigo wojewōdztwa. Tak jak Gōrny Ślōnsk mo historyjo powiōnzano fest ze hawiyrstwym a industryjōm, ganc inkszo ale je polityczno a kulturalno historyjo regiōny. Kej Ślōnsk bez dugi czas bōł pod wpływym czeskim, austryjockym a miymieckim, Zogłymbie noleżało do Krōlestwa Polskigo, a potym do Carstwa Ruskigo. Na Zogłymbiu bōła używano zogłymbiańsko gwara godki polski, dzisio ale wiynkszość rzōńdzi we standardowyj polskij godce. Za granica miyndzy Gōrnym Ślōnskym a Zogłymbiym je widziano rzyka Brynica. Na mieszkańcōw Zogłymbio godo sie "Zogłymbioki". Najsrogsze miasta na Zogłymbiu to sōm Sosnowiec, Dōmbrowa, Byndzin a Czelodź. Cuzamyn Zogłymbie mo wiyncyj jak pōł miljōna miyszkańcōw. Niykere wywołane ludzie powiōnzane ze Zogłymbiym to sōm Edward Gierek (kōmunistyczny politiker), Władysław Szpilman (pianista, ô kerym Roman Polański nakryńćōł film "Pianista") , Jan Kiepura (śpiywok), a Krzysztof Kieślowski (reżyser).